WICE ดีด 2% ลุ้นกำไรปีนี้ 653 ลบ. รับธุรกิจขนส่งฟื้น ชูเป้า 15 บ.
WICE ดีด 2% ลุ้นกำไรปี 65 แตะ 653 ลบ. โต 22% รับธุรกิจขนส่งสินค้าข้ามชายแดน-เรือสินค้าฟื้นตัว โบรกแนะ “ซื้อ” ราคาเป้าหมาย 15 บ. 
WICE ดีด 2% ลุ้นกำไรปี 65 แตะ 653 ลบ. โต 22% รับธุรกิจขนส่งสินค้าข้ามชายแดน-เรือสินค้าฟื้นตัว โบรกแนะ “ซื้อ” ราคาเป้าหมาย 15 บ.
15 ก.ย. 2565

ผู้สื่อข่าวรายงานว่า วันนี้ (15 ก.ย.65) ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ณ เวลา 10:19 น. อยู่ที่ระดับ 13.40 บาท บวก 0.40 บาท หรือ 3.08% สูงสุดที่ระดับ 13.50 บาท ต่ำสุดที่ระดับ 13.20 บาท ด้วยมูลค่าการซื้อขาย 44.68 ล้านบาท

บล.ดาโอ (ประเทศไทย) ระบุในบทวิเคราะห์วันนี้ (15 ส.ค.65) ว่าทางฝ่ายวิจัยยังคงประมาณการกำไรปี 65 ของ WICE ที่ 653 ล้านบาท เพิ่มขึ้น 22% เมื่อเทียบกับงวดเดียวกันของปีก่อน โดยกำไรครึ่งแรกของปี 65 คิดเป็น 50% จากกำไรทั้งปี สำหรับกำไรไตรมาส 3/65 จะเติบโตเมื่อเทียบกับงวดเดียวกันของปีก่อน และทรงตัวจากไตรมาสก่อนหน้าจาก
1) ธุรกิจ cross border ที่จะกลับมาฟื้นตัวได้อย่างโดดเด่น จากปริมาณการขนส่งที่จะดีขึ้น หลังจีนกลับมาเปิดด่านชายแดนขนส่งสินค้าได้ตามปกติซึ่งจะทำให้รายได้และ GPM กลับมาฟื้นตัวดีขึ้น
2) ธุรกิจ sea freight จะยังทรงตัวได้ จากการเข้าสู่ช่วงไฮซีซั่น ส่วนค่าระวางเรือที่ลดลงจะทำให้รายได้ค่าขนส่งและต้นทุนค่าระวางปรับตัวลดลงในทิศทางเดียวกัน ส่งผลให้รายได้อาจมีทิศทางชะลอตัว แต่ยังได้ผลบวกจากอัตรากำไรขั้นต้น (GPM) ที่จะปรับตัวดีขึ้น โดยยังคงแนะนำ “ซื้อ” ราคาเป้าหมายเป็น 15.00 บาท
 